ਮਧੂਰਿਮਾ ਤੁਲੀ
ਮਧੁਰਿਮਾ ਤੁਲੀ ਬਾਲੀਵੁੱਡ ਅਤੇ ਦੱਖਣੀ ਭਾਰਤੀ ਫਿਲਮਾਂ ਅਤੇ ਹਿੰਦੀ ਟੈਲੀਵਿਜ਼ਨ ਵਿਚ ਇਕ ਭਾਰਤੀ ਅਭਿਨੇਤਰੀ ਹੈ।  ਉਹ ਕਲਰਜ਼ ਟੀਵੀ 'ਤੇ ਸੀਰੀਅਲ ਚੰਦਰਕਾਂਤਾ ਵਿਚ ਆਪਣੀ ਭੂਮਿਕਾ ਲਈ ਜਾਣੀ ਜਾਂਦੀ ਹੈ। ਉਹ ਜ਼ੀ ਟੀਵੀ ਉੱਤੇ ਸੀਰੀਅਲ ਕੁਮਕੁਮ ਭਾਗਿਆ ਵਿੱਚ ਤਨੁਸ਼੍ਰੀ ਮਹਿਤਾ ਦਾ ਕਿਰਦਾਰ ਵੀ ਨਿਭਾਅ ਚੁੱਕੀ ਹੈ। ਉਸ ਨੂੰ ਆਖਰੀ ਵਾਰ ਸਟਾਰ ਪਲੱਸ 'ਤੇ ਡਰਾਉਣੀ/ ਥ੍ਰਿਲਰ ਟੈਲੀਵਿਜ਼ਨ ਲੜੀ ਕਿਆਮਤ ਕੀ ਰਾਤ ਵਿਚ ਸੰਜਨਾ ਦੇ ਰੂਪ ਵਿਚ ਦੇਖਿਆ ਗਿਆ ਸੀ। ਉਹ ਡਾਂਸ ਰਿਐਲਿਟੀ ਸ਼ੋਅ ਨੱਚ ਬੱਲੀਏ 9 ਦੀ ਦੂਜੀ ਉਪ ਜੇਤੂ ਰਹੀ। ਦਸੰਬਰ 2019 ਵਿਚ ਉਹ ਰਿਐਲਿਟੀ ਸ਼ੋਅ ਬਿੱਗ ਬੌਸ ਦੇ 13 ਵੇਂ ਸੀਜ਼ਨ ਦਾ ਹਿੱਸਾ ਬਣੀ।

ਮੁੱਢਲਾ ਜੀਵਨ
ਤੁਲੀ ਦਾ ਜਨਮ ਉੜੀਸਾ ਵਿੱਚ ਹੋਇਆ ਸੀ ਅਤੇ ਉੱਤਰਾਖੰਡ ਦੇ ਦੇਹਰਾਦੂਨ ਸ਼ਹਿਰ ਵਿੱਚ ਵੱਡੀ ਹੋਈ। ਉਸ ਨੇ ਕਾਲਜ ਵਿੱਚ ਪੜ੍ਹਦਿਆਂ ਮਿਸ ਉੱਤਰਾਂਚਲ ਮੁਕਾਬਲਾ ਜਿੱਤਿਆ। ਉਸ ਦਾ ਪਿਤਾ ਟਾਟਾ ਸਟੀਲ ਲਈ ਕੰਮ ਕਰਦਾ ਹੈ, ਉਸ ਦੀ ਮਾਂ ਇੱਕ ਪਹਾੜੀ ਯਾਤਰੀ ਹੈ ਅਤੇ ਇੱਕ ਐਨ.ਜੀ.ਓ. ਵਿੱਚ ਕੰਮ ਕਰਦੀ ਹੈ, ਅਤੇ ਉਸ ਦਾ ਇੱਕ ਛੋਟਾ ਭਰਾ ਹੈ।

ਕੈਰੀਅਰ
ਤੁਲੀ ਨੇ ਤੇਲਗੂ ਫ਼ਿਲਮ ਸਠਥਾ (2004) ਵਿੱਚ ਸਾਈ ਕਿਰਨ ਦੇ ਨਾਲ ਆਪਣੇ ਫ਼ਿਲਮੀ ਕੈਰੀਅਰ ਦੀ ਸ਼ੁਰੂਆਤ ਕੀਤੀ। ਉਹ ਮੁੰਬਈ ਚਲੀ ਗਈ ਅਤੇ ਕਿਸ਼ੋਰ ਨਮਿਤ ਕਪੂਰ ਐਕਟਿੰਗ ਸਕੂਲ ਵਿੱਚ ਅਦਾਕਾਰੀ ਦੀ ਸਿਖਲਾਈ ਲਈ, ਗੋਦਰੇਜ, ਫਿਆਮਾ ਡੀ ਵਿਲਜ਼ ਅਤੇ ਕਾਰਬਨ ਮੋਬਾਈਲ ਵਰਗੇ ਬ੍ਰਾਂਡਾਂ ਲਈ ਮਸ਼ਹੂਰੀ ਕਰਨ ਵਾਲੀ ਇੱਕ ਮਾਡਲ ਵਜੋਂ ਕੰਮ ਕੀਤਾ।

2008 ਵਿੱਚ, ਉਸ ਨੇ ਹੋਮਮ, ਜੇਡੀ ਚਕਰਵਰਤੀ ਦੁਆਰਾ ਨਿਰਦੇਸ਼ਤ ਅਤੇ ਰਚਿਤ ਇੱਕ ਥ੍ਰਿਲਰ ਅਤੇ ਕੁਝ ਹੱਦ ਤੱਕ 2006 ਦੀ ਹਾਲੀਵੁੱਡ ਫ਼ਿਲਮ "ਡਿਪਾਰਟਿਡ" ਤੋਂ ਪ੍ਰੇਰਿਤ, ਮਾਰਟਿਨ ਸਕੋਰਸੇ ਦੁਆਰਾ ਨਿਰਦੇਸ਼ਤ ਹੈ, ਵਿੱਚ ਇੱਕ ਸੁੰਦਰ ਲੜਕੀ ਸਤਿਆ ਦੇ ਰੂਪ ਵਿੱਚ ਇੱਕ ਸਹਾਇਕ ਭੂਮਿਕਾ ਨਿਭਾਈ।

ਟਾਸ (2009) ਨਾਮੀ ਫ਼ਿਲਮ ਵਿੱਚ ਉਸ ਨੇ ਸ਼ੈਰੀ ਦੀ ਭੂਮਿਕਾ ਨਿਭਾਈ ਸੀ , ਅਤੇ ਜ਼ੀ ਟੀ.ਵੀ ਦੇ ਅਲੌਕਿਕ ਸੋਪ ਓਪੇਰਾ "ਸ਼੍ਰੀ" (2008-2009) ਵਿੱਚ ਬਿੰਦੀਆ ਦੀ ਭੂਮਿਕਾ ਤੋਂ ਬਾਅਦ, ਤੁਲੀ ਨੇ ਸਟਾਰ ਵਨ ਦੇ ਟੀ.ਵੀ  ਸੀਰੀਅਲ "ਰੰਗ ਬਦਲਤੀ ਓਡਨੀ" (2010-2011) ਵਿੱਚ ਅਭਿਨੇਤਰੀ ਮਾਡਲ ਕੁਸ਼ੀ ਦੀ ਭੂਮਿਕਾ ਨਿਭਾਈ।

ਤੁਲੀ "ਕਾਲੋ" (2010) ਵਿੱਚ ਨਵੀਂ ਵਿਆਹੀ ਰੁਕਮਿਨੀ ਦੇ ਰੂਪ ਵਿੱਚ ਮੁੱਖ ਭੂਮਿਕਾ ਨਿਭਾਈ ਸੀ ਇਸ ਨੂੰ ਕੇਪ ਟਾਊਨ ਵਿੱਚ 6ਵੇਂ ਸਲਾਨਾ ਦੱਖਣੀ ਅਫਰੀਕਾ ਦੇ ਹੈਲੋਵੀਨ ਹੌਰਰ ਫੈਸਟੀਵਲ ਵਿੱਚ ਪ੍ਰਦਰਸ਼ਿਤ ਕੀਤਾ ਗਿਆ ਸੀ, ਜਿੱਥੇ ਇਸ ਨੇ ਸਰਬੋਤਮ ਫੀਚਰ ਫਿਲਮ ਅਤੇ ਸਰਬੋਤਮ ਸਿਨੇਮੈਟੋਗ੍ਰਾਫੀ ਦਾ ਪੁਰਸਕਾਰ ਜਿੱਤਿਆ। ਦੀਨੋ ਮੋਰੀਆ ਨੂੰ ਉਸ ਦੇ ਸਾਥੀ ਵਜੋਂ ਮਿਲ ਕੇ, ਉਸ ਨੇ ਫੀਅਰ ਫੈਕਟਰ: ਖਤਰੋਂ ਕੇ ਖਿਲਾੜੀ ਦੇ ਤੀਜੇ ਸੀਜ਼ਨ ਵਿੱਚ ਹਿੱਸਾ ਲਿਆ, ਬ੍ਰਾਜ਼ੀਲ ਵਿੱਚ ਫਿਲਮਾਇਆ ਗਿਆ ਇੱਕ ਰਿਐਲਿਟੀ ਸ਼ੋਅ ਜੋ ਆਪਕਾ ਕਲਰਸ ਦੁਆਰਾ ਪ੍ਰਸਾਰਿਤ ਕੀਤਾ ਗਿਆ।

ਪ੍ਰਸ਼ਾਂਤ ਨਾਰਾਇਣਨ ਦੇ ਨਾਲ ਸਿਗਰੇਟ ਕੀ ਤਰ੍ਹਾ (2012) ਵਿੱਚ ਤੁਲੀ ਨੇ ਮੁੱਖ ਭੂਮਿਕਾ ਸੀ ਅਤੇ ਅਨਿਕ ਸਿੰਗਲ ਦੀ ਅੰਗਰੇਜ਼ੀ ਭਾਸ਼ਾ ਦੀ ਲਘੂ ਫ਼ਿਲਮ "ਲਥਲ ਕਮਿਸ਼ਨ" (2012) ਵਿੱਚ ਮੁੱਖ ਕਿਰਦਾਰ ਨਤਾਸ਼ਾ ਵਜੋਂ ਭੂਮਿਕਾ ਅਦਾ ਕੀਤੀ।

ਉਸ ਨੇ ਕੇ. ਸਿਵਾਸੁਰਿਆ ਦੁਆਰਾ ਨਿਰਦੇਸ਼ਤ ਫ਼ਿਲਮ "ਮਾਰੀਚਾ" (2012) ਵਿੱਚ ਅਭਿਨੈ ਕੀਤਾ। ਇਹ ਫ਼ਿਲਮ ਇਕੋ ਸਮੇਂ ਕੰਨੜ ਅਤੇ ਤਾਮਿਲ ਵਿੱਚ ਬਣਾਈ ਗਈ ਸੀ ਅਤੇ ਮਿਥੁਨ ਤੇਜਸਵੀ ਤੁਲਸੀ ਦੇ ਨਾਲ ਮੁੱਖ ਭੂਮਿਕਾ ਨਿਭਾਈ ਸੀ।

ਤੁਲੀ ਨੇ ਹਿੰਦੀ ਥ੍ਰਿਲਰ 3 ਡੀ ਫਿਲਮ "ਚਿਤਾਵਨੀ: (2013) ਵਿੱਚ ਗੁੰਜਨ ਦੱਤਾ ਦਾ ਕਿਰਦਾਰ ਨਿਭਾਇਆ। ਉਹ ਹੇਮੰਤ ਹੇਗੜੇ ਦੁਆਰਾ ਨਿਰਦੇਸ਼ਤ ਅਤੇ ਸੁਭਾਸ਼ ਘਈ ਦੁਆਰਾ ਨਿਰਮਿਤ ਫ਼ਿਲਮ "ਨਿੰਬੇ ਹੁਲੀ" ਵਿੱਚ ਮੁੱਖ ਭੂਮਿਕਾ ਨਿਭਾਉਂਦੀ ਦਿਖਾਈ ਦਿੱਤੀ ਸੀ। ਫ਼ਿਲਮ ਵਿੱਚ ਹੇਗੜੇ ਨੇ ਤੁਲਸੀ, ਕੋਮਲ ਝਾ ਅਤੇ ਨਿਵੇਦਿਥਾ ਦੇ ਨਾਲ ਮੁੱਖ ਭੂਮਿਕਾ ਨਿਭਾਈ ਸੀ। ਉਸ ਨੇ 2015 ਦੀ ਐਕਸ਼ਨ ਫ਼ਿਲਮ "ਬੇਬੀ" (2015 ਹਿੰਦੀ ਫ਼ਿਲਮ) ਵਿੱਚ ਅਕਸ਼ੈ ਕੁਮਾਰ ਦੀ ਪਤਨੀ ਦੀ ਭੂਮਿਕਾ ਵੀ ਨਿਭਾਈ ਸੀ। ਤੁਲੀ ਨੇ ਜ਼ੀ ਟੀ.ਵੀ ਦੇ ਰਿਐਲਿਟੀ ਸ਼ੋਅ ਆਈ ਕੈਨ ਡੂ ਡੈਟ ਵਿੱਚ ਹਿੱਸਾ ਲਿਆ। ਉਸ ਨੇ ਕੁਮਕੁਮ ਭਾਗਿਆ ਵਿੱਚ ਤਨੂ ਦੀ ਨਕਾਰਾਤਮਕ ਭੂਮਿਕਾ ਵੀ ਨਿਭਾਈ। ਉਸ ਨੇ ਕਲਰਸ ਦੀ ਟੀ.ਵੀ ਸੀਰੀਜ਼ ਚੰਦਰਕਾਂਤਾ ਵਿੱਚ ਰਾਜਕੁਮਾਰੀ ਚੰਦਰਕਾਂਤਾ ਦਾ ਕਿਰਦਾਰ ਨਿਭਾਈ।

ਨਿੱਜੀ ਜੀਵਨ
ਤੁਲੀ ਦੀ ਅਭਿਨੇਤਾ ਵਿਸ਼ਾਲ ਆਦਿੱਤਿਆ ਸਿੰਘ ਨਾਲ ਆਪਣੇ ਸ਼ੋਅ ਚੰਦਰਕਾਂਤ ਦੇ ਸੈੱਟਾਂ 'ਤੇ 2017 'ਤੇ ਮੁਲਾਕਾਤ ਹੋਈ ਅਤੇ ਬਾਅਦ ਵਿੱਚ ਉਸ ਨੂੰ ਡੇਟ ਕੀਤਾ। ਉਹ 2018 ਵਿੱਚ ਡੇਟਿੰਗ ਦੇ ਇੱਕ ਸਾਲ ਬਾਅਦ ਉਨ੍ਹਾਂ ਡਾ ਰਿਸ਼ਤਾ ਟੁੱਟ ਗਿਆ।

ਫ਼ਿਲਮੋਗ੍ਰਾਫੀ

ਫ਼ਿਲਮ

ਟੈਲੀਵਿਜ਼ਨ

ਰਿਏਲਿਟੀ ਸ਼ੋਅ

ਹਵਾਲੇ

ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਓਡੀਸ਼ਾ ਦੇ ਲੋਕ
ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਭਾਰਤੀ ਅਦਾਕਾਰਾਵਾਂ
ਕੰਨੜ ਸਿਨੇਮਾ ਦੀਆਂ ਅਭਿਨੇਤਰੀਆਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਜ਼ਿੰਦਾ ਲੋਕ